作者:劉將孫
標題:摸魚兒
內容:甚平生、風流謝客，刀頭夢送酸楚。不堪又得花間曲，猛憶雲英霜杵。閒情賦。誰催就月明，雲鬢犀梳吐。才情幾許。待遺策重來，吹簫一弄，鸞鳳共輕舉。留春住。買得綠波南浦。黃金□散如土。薔薇洞口三生路。無奈春光頓阻。新□緒。也待見東鄰，花豔牆低處。東風看取。便嬌送飛梭，半攜編貝，笑詠尚高古。